Viborger Samler, 1840-06-29
De engelske Blade levere en Mængde Detail om Oxfords vila antracte. Alt synes at tale for, at han er af en meget heftig Characteer, og ved den ubetydeligste Foranledning tilbøielig til de største Voldsgierninger Hans Moder er reist tilbage til Birmingham for at søge Vidner, der kunne godtgjøre hendes Søns temporaire Vanvid. Torybladene søge at bevise, at Oxford ikke har Medvidere, de søge Grunden til Attentatet i Oxfords drengeagtige Bestræbelse for at skaffe sig et Navn og paastaae, at den hos ham forefundne Liste paa Medlemmerne af et hemmeligt Selskab er forfattet af ham selv for at give Sagen et vigtigere Udseende. Circassien (Tscherkessien.) Morn. Post meddeler fra Constantinopel følgende Efterretninger om Circassiernes sidste Foretagender imod Russerne. "Ni Aar ere forløbne fra den Tid af, at Rusland, trættet ved dets tidligere Felttog i Circassien, besluttede successivt at underkaste sig Landet derved, at det gjennemskares af Forter og Militairveie. Dette Foretagende begyndtes ved Anlæggelsen af tre Forter, der, forbundne med hverandre ved en 50 engelske Miil lang Militairvei fra Kuban til det sorte Hav, vare bestemte til at isolere den nordøstlige Deel af Landet, en Hensigt, som Russerne lige fra Begyndelsen af ganske forfeilede, da deres Garnisoner, istedetfor at forhindre Bjergbeboernes Forbindelser, holdtes snevert indesluttede i deres Forskandsninger. Russernes næste Forholdsregler, hvis Udførelse nu allerede har kostet fire Aar, store Summer og mange Mennesker, bestod i at oprette Forter paa ethvert tilgængeligt Punct, af Kysten, fordi man, isærdeleshed efter Tildragelsen med Skibet "Vixen, ansaae det for væsentlig nødvendigt, at afskære Landets Jndfødte fra al Communication med Søsiden. J denne Hensigt oprettedes foruden Anapa og Gelendtschick endnu 8 Forter, der alle, med Undtagelse af 1 eller 2, i saare kort Tid ere ødelagte. Om Jndtagelsen af Fortet Schapsin meddeler et Øienvidne følgende Beretning. Circassierne, anførte af HadschiTuz-Bei, kaldet Løven fra Schapschuk, og Tonguhs, med Tilnavnet Ulven, havde samlet sig 7000 Md. i Antallet – i Nærheden af Fortet, hvis Besætning, Qvinder og Børn indbefattede, bestod af 2000 Russer. Ved Nattetid trængte Bjergbeboerne igjennem en til Fortet stødende Skov frem imod det. De Stormende havde ladet deres Geværer blive tilbage i deres Smuthuller, og kun medtaget deres Sabler og tveeggede Partisaner. Saaledes snege de sig frem, næsten ligeindtil hen under Voldene, uden at vorde opdagede af Skildvagterne, og oppebiede i dyb Taushed Dagens Anbrud. Pludselig afbrødes nu Stilheden ved det fra alle Sider tonende Raab: Allah, Allah, Voldene stormes; Russerne, kæmpende som Fortvivlede, trække sig tilbage til deres Boliger og Magaziner; Krudmagazinerne antændes og springe i Luften; de Stormende og de Angrebne, Qvinder og Børn gaae til Grunde i den almindelige Ødelæggelse; men Fortet erobres, Bjergbeboerne mistede, efter deres egen Angivelse, 350 Md.; af Russerne omkom ved Branden og Sværdet henimod 2000, 500 toges tilfange. Endnu vigtigere var Jndtagelsen af Fortet Abuhn, der, Colonisterne indbefattede, havde en Garnison af 3000 Md. Fortet Nicolai toges ligeledes med Storm, og Garnisonen maatte springe over Klingen. Alle de indtagne Forter ere ødelagte, med Undtagelse af Subaschi, der har en Garnison af 1500 Circassiere.